PATVIRTINTA

 Rietavo savivaldybės tarybos

 2013 m. kovo 28 d.

 sprendimu Nr. T1-

JAUNIMO PROBLEMŲ SPRENDIMO RIETAVO SAVIVALDYBĖJE

2013 – 2018 METŲ PLANAS

# BENDROSIOS NUOSTATOS

1. Jaunimo problemų sprendimo Rietavo savivaldybėje planas (toliau – Planas) skirtas šios Savivaldybės ir Lietuvos Respublikos valdžios, verslo ir visuomenės atstovams, formuojantiems jaunimo politiką Rietavo savivaldybėje. Planu siekiama spręsti jaunimo problemas, kurti darnią aplinką ir prielaidas plėtoti tęstinę jaunimo politiką užtikrinant esamų priemonių plėtojimą, naujų priemonių atsiradimą, ir efektyvų šių priemonių veikimą, sudarant palankias sąlygas formuotis jauno žmogaus asmenybei, integruojantis į visuomenės gyvenimą.
2. Planas parengtas remiantis Europos Sąjungos (toliau – ES) jaunimo politikos strategijos (KOM(2009) 200),Europos jaunimo pakto (COM(2005) 2006), Europos Komisijos Jaunimo politikos baltosios knygos (COM(2001) 681), Nacionalinės Lisabonos strategijos įgyvendinimo programa (Žin., 2005, Nr. 139-5019), Jaunimo politikos pagrindų įstatymo (Žin., 2003, Nr. 119-5406), Nacionalinės jaunimo politikos 2011–2019 metųplėtros programos (Žin., 2010, Nr. 142-7299), Rietavo savivaldybės 2012 – 2016 m. strateginiu plėtros planu, ir kitais aktualiais teisės aktais (Lietuvos Respublikos asociacijų įstatymu, Lietuvos Respublikos labdaros ir paramos įstatymu, Lietuvos Respublikos švietimo įstatymu ir kt.).
3. Plane pateikiama dabartinė Rietavo savivaldybės jaunimo politikos situacijos analizė, apimanti išorinės ir vidinės aplinkos analizes, sudaromi problemų medžiai (II skyrius), nustatomos prioritetinės veiklos kryptys (III skyrius), pateikiami pagrindiniai tikslai ir uždaviniai (IV skyrius), kuriuos būtina pasiekti norint sukurti palankią erdvę jauno žmogaus visapusiškam tobulėjimui, ir pateikiamas Plano įgyvendinimo priežiūros modelis (V skyrius).
4. Plane vartojamos sąvokos apibrėžtos Lietuvos Respublikos jaunimo politikos pagrindų įstatyme (Žin., 2003, Nr. 119-5406).

# ESAMOS SITUACIJOS ANALIZĖ

1. Skyriuje analizuojama ir vertinama Rietavo savivaldybės jaunimo situacija ir problemos, analizėje situacija pateikiama makro, mezo ir mikro lygmenimis.
2. Analizei atlikti naudojami 2011 m. atliktų Jaunimo politikos įgyvendinimo Rietavo savivaldybėje kokybės vertinimo ataskaitos (toliau – Ataskaita)[[1]](#footnote-3) ir Rietavo savivaldybės jaunimo problematikos tyrimo (toliau – Tyrimas)[[2]](#footnote-4) duomenys, 2012 m. I ir II ketvirtį vykusių jaunimo organizacijųir su jaunimu dirbančių organizacijų atstovų, kitų tikslinių grupių diskusijų rezultatai (diskusijos buvo organizuojamos įgyvendinant projektą „Integruotos jaunimo politikos plėtra“).
3. Analizėje naudojami Lietuvos statistikos departamento, Lietuvos darbo biržos prie Socialinės apsaugos ir darbo ministerijos, Informatikos ir ryšių departamento prie Vidaus reikalų ministerijos ir Savivaldybės pateikti statistiniai duomenys.
4. Analizė atliekama naudojant PEST analizės techniką, pateikiama politinių–teisinių, ekonominių, socialinių–kultūrinių ir technologinių veiksnių analizė. Vaizduojamuoju būdu pateikiami svarbiausių problemų, su kuriomis susiduria jaunimas, problemų medžiai (2 priedas).

**Politiniai – teisiniai veiksniai**

1. Lietuvoje yra sukurta teisinė bazė ir institucinė sistema jaunimo politikai formuoti ir įgyvendinti. Lietuvos Respublikos jaunimo politikos pagrindų įstatyme (toliau – JPPĮ) nustatyti jaunimo politikos įgyvendinimo principai, sritys, jaunimo politikos įgyvendinimas: organizavimas ir valdymas. Jaunimo politiką formuoja Lietuvos jaunimo organizacijų taryba (toliau – LiJOT), o įgyvendina LR socialinės apsaugos ir darbo ministerija, Jaunimo reikalų departamentas prie Socialinės apsaugos ir darbo ministerijos (toliau – JRD). Jaunimo politiką padeda formuoti ir įgyvendinti Jaunimo reikalų taryba, jos uždavinys – nagrinėti svarbiausius jaunimo politikos klausimus ir teikti JRD pasiūlymus dėl jaunimo ir jaunimo organizacijų reikmes atitinkančios jaunimo politikos įgyvendinimo. Lietuvos jaunimo organizacijų tarybai 2012 m. priklauso 19 regioninių jaunimo organizacijų tarybų, formuojančių jaunimo politiką regionuose ir darančių tiesioginį poveikį jaunimo politikos įgyvendinimui ir jaunimo situacijai regionuose. Lietuvoje veikia savivaldybių jaunimo reikalų tarybos, kurios sudaromos pariteto principu ir padeda įgyvendinti jaunimo politiką regionuose. Jaunimo politiką regionuose padeda įgyvendinti 60 jaunimo reikalų koordinatorių, kurie atsakingi už jaunimui aktualių klausimų sprendimų priežiūrą savivaldybių institucijose. 2010 m. patvirtinta Nacionalinės jaunimo politikos 2011 – 2019 metų plėtros programa, kuria siekiama užtikrinti įvairaus jaunimo poreikius atitinkančią socialinės gerovės, švietimo ir sveikatos sistemų plėtrą, sudaryti sąlygas kokybiškai jaunimo ir su jaunimu dirbančių organizacijų veiklai, skatinti jauną žmogų būti iniciatyviu, atsakingu, sąmoningu Lietuvos piliečiu.
2. Rietavo savivaldybėje yra vienas miestas, vienas miestelis ir 104 kaimai.
3. Remiantis Jaunimo politikos įgyvendinimo kokybės vertinimo Ataskaita, nurodoma, kad jaunimo politikos formavimas ir organizavimas, kaip savivaldybei deleguota funkcija, vykdoma pagal JPPĮ nuostatas. Jaunimo politikos funkciją Rietavo savivaldybėje padeda įgyvendinti Rietavo savivaldybės jaunimo reikalų koordinatorius ir Rietavo savivaldybės jaunimo reikalų taryba. Jaunimo reikalų koordinatoriaus pareigybiniai nuostatai atitinka Pavyzdinį jaunimo reikalų koordinatoriaus pareigybės aprašymą, patvirtintą Socialinės apsaugos ir darbo ministro 2011 m. kovo 18 d. įsakymu.
4. Rietavo savivaldybės strateginiame plėtros plane iki 2016 m. išskiriamos šios su jaunimu susijusios problemos: švietimo – trūksta profesinio rengimo programų ir joms vykdyti būtinos infrastruktūros; sporto – šiai veiklai organizuoti vietos gyventojai dažniausiai naudoja mokymo įstaigų infrastruktūrą, tačiau jos būklė nėra gera, trūksta sporto įrenginių, nusidėvėjusios dangos ir pan.; sveikatos srities – gausėja mokyklinio amžiaus vaikų, sergančių skolioze, trumparegyste ir kitomis ligomis, mažai išnaudojama galimybė profilaktikai naudoti Žemaitijos kolegijos baseiną.
5. Rietavo savivaldybėje veikia apie 30 visuomeninių organizacijų (iš jų 5 jaunimo organizacijos), yra veikiančių neformalių jaunimo grupių, kurios taip pat sistemingai įgyvendina savo iniciatyvas meno, laisvalaikio užimtumo srityse.
6. Ataskaitoje nurodoma, kad Rietavo savivaldybėje esantys dokumentai, reglamentuojantys jaunimo politikos formavimą ir įgyvendinimą, užtikrina jaunimo politikos įgyvendinimą Savivaldybėje.
7. Siekiant sudaryti tinkamas sąlygas jauniems žmonėms aktyviai dalyvauti atviroje demokratinėje visuomenėje, Rietavo savivaldybėje įgyvendinamos programos, kuriomis skatinamas jaunimo nevyriausybinių organizacijų dalyvavimas ir įsitraukimas formuojant jaunimo politiką, stiprinami jų ryšiai su valstybės ir Savivaldybės, kitų savivaldybių institucijomis, kaimo ir miesto bendruomenėmis, teikiama ES struktūrinių fondų ir kitų ES programų parama jaunimo politikos plėtrai.
8. Rietavo savivaldybėje yra Rietavo savivaldybės jaunimo ir jaunimo organizacijų sąjunga „Rietavo apskritasis stalas“, kuri vienija Rietavo savivaldybės jaunimo ir su jaunimu dirbančias organizacijas.
9. Rietavo savivaldybės veikla planuojama ir vykdoma atsižvelgiant į Lietuvos Respublikos Vyriausybės (toliau – LRV) strateginio planavimo metodiką. Veikla Savivaldybėje vykdoma atsižvelgiant į Rietavo savivaldybės strateginį plėtros planą.

**Ekonominiai veiksniai**

1. Jaunimo migracijos ir nedarbo situacija šalyje atsispindi ir Rietave. Remiantis atliktu Tyrimu, aišku, kad rasti darbą jaunimui ypač sudėtinga. Jaunuoliai dirba kituose miestuose, dažniausiai samdomą darbą ir ne pagal specialybę.
2. Pagrindinės Savivaldybėje vystomos ekonominės veiklos yra susijusios su prekyba ir aptarnavimu: pervežimo srityje – 56 UAB, prekyba – 50 UAB, medienos apdirbimo – 56 UAB.
3. Jaunimas pagrindinėmis darbo neturėjimo priežastimis įvardija patirties neturėjimą, nedidelį darbo vietų skaičių ir mažą darbo užmokestį.
4. Diskusijų metu kaip vieną svarbiausių ekonominių veiksnių jaunimas įvardija darbo užmokesčio dydį, blogas darbo sąlygas. Jaunimas kritiškai vertina mokestinę bazę, kuri nepalanki pradėti verslą, taip pat tai, kad savivaldybėje mažai investicijų, ir galimybių pradėti verslą.
5. Tyrimo metu jaunimas neigiamai vertina šalies socialinę politiką teikiant pašalpas ir tai, kad pašalpų gavėjai nėra motyvuojami ieškoti darbo.

**Socialiniai-kultūriniai veiksniai**

1. Socialinė-kultūrinė situacija šalyje priklausoma nuo daugelio veiksnių. Šią situaciją parodo jaunų žmonių gyvenimas socialinės rizikos šeimose, kultūros vietų pasiekiamumas, visuomeninis jaunimo aktyvumas. Rietavo savivaldybėje 2011 m. buvo 60 socialinės rizikos šeimų, kuriose augo 153 vaikai. 2012 m. pirmąjį pusmetį Rietavo savivaldybėje užregistruotos 105 nusikalstamos veiklos, iš kurių 4 padarė nepilnamečiai asmenys.
2. Socialinei-kultūrinei situacijai poveikį turi tai, kad jaunimas nevisada negali pasinaudoti mokyklų ir kitomis patalpomis savo veiklai.
3. Tyrimo duomenimis jaunimui savanoriška veikla patraukli dėl saviraiškos galimybių, galimybės įgyti įgūdžių, kurie pravers vėliau gyvenime. Diskusijų metu jaunimas save nurodo kaip aktyvų, norintį dalyvauti įvairiose veiklose, motyvuotą.
4. Daugėja paliekamų senelių ar giminaičių globai vaikų, kurių tėvai išvyksta dirbti ir/ar gyventi į užsienį.
5. Tyrimais ir statistiniais duomenimis pagrindžiama, kad jauni žmonės daugiausiai laiko praleidžia internete, yra imlūs naujoms technologijoms. Jaunimas pabrėžia, tai aišku iš Tyrimo ir diskusijų, kad jiems trūksta realaus bendravimo su bendraamžiais, bendrų veiklų gamtoje, laisvalaikio leidimo kartu.
6. Ataskaitoje nurodoma ir Tyrimu pagrindžiama, kad trūksta pozityvios informacijos, žiniasklaida koncentruojasi į negatyvias žinias, kurios turi neigiamą poveikį jauniems žmonėms.
7. Ataskaitos, Tyrimo ir diskusijų metu gauta informacija parodo, kad su jaunimu dirbantiems specialistams dažnai trūksta kompetencijos, jauno žmogaus amžiaus srities psichologijos išmanymo. Jaunimas pastebi, kad didžioji dalis su juo dirbančių sistemų orientuojasi į pozityvų, aktyvų, žinantį, ko nori ir orientuotą jaunimą, atmeta neorientuotą, socialiai ypatingai pažeidžiamą jauną žmogų, su juo nedirba arba atsisako dirbti. Su socialiai pažeidžiamais jaunais žmonėmis nedirbama daugiau, jiems neskiriamas prioritetas.
8. Ataskaitos, Tyrimo ir diskusijų metu gauta informacija parodo, kad jaunimas pozityviai vertina laisvalaikio galimybes Rietavo savivaldybėje.

**Technologiniai veiksniai**

1. Atsižvelgiant į Tyrimo duomenis akivaizdu, kad technologijos jaunimui yra svarbios, jauni žmonės yra imlūs joms ir yra pagrindiniai naujų technologijų naudotojai.
2. Tyrimo duomenimis internetas yra prieinamas daugeliui jaunų žmonių, juo naudojamasi mokykloje, darbe ir namuose.
3. Pastebima, kad švietimo sistema kol kas nesugeba mokyti bendravimo realiame gyvenime ir internetinėje erdvėje, prisitaikyti prie kintančių socialinio bendravimo formų.
4. Švietimo sistemoje susiduriama su vyresnio amžiaus mokytojų nesugebėjimu įgyti naujų kompetencijų, tobulinti mokymo procesą. Jauni žmonės neigiamai vertina mažą technologijų ir naujausios informacijos naudojimą mokymo procesuose.

**Jaunimo situacija**

1. Rietavo savivaldybėje gyvena 2602 jauni žmonės nuo 14 – 29 m., iš kurių – 1375 vaikinai ir 1227 merginos.
2. Remiantis Jaunimo reikalų departamento užsakytu ir 2012 m. atliktu Jaunimo problematikos tyrimu, Rietavo savivaldybės jaunimas daugiausiai problemų įvardija darbo, laisvalaikio, saugumo ir švietimo srityse.
3. Darbas:
	1. Vertinant pagrindines su darbu susijusias problemas jaunimas išskiria:
		1. prastas ir sunkias darbo sąlygas (T3);
		2. nedaug darbo vietų (T3);
		3. sunkumus įsidarbinti ką tik baigus studijas (T3);
		4. mažus atlyginimus (T3).
	2. Dauguma dirbančių Savivaldybės jaunuolių yra samdomi darbuotojai, dirbantys visą darbo dieną. Kas antras jaunuolis dirba pagal specialybę. Daugumai dirbančiųjų darbdaviai sudaro sąlygas mokytis ir tobulintis, su problemomis darbe susidorojama pakankamai gerai.
4. Laisvalaikis:
	1. Vertindami laisvalaikio situaciją, esminėmis problemomis Rietavo savivaldybėje jauni žmonės įvardija:
		1. naujų ir tinkamų laisvalaikio praleidimo vietų trūkumą (T1, T4);
		2. informacijos apie esamas veiklas stoką (T1, T4);
		3. nepakankamą laisvalaikio praleidimo formų kiekį (T1);
		4. jaunimo darbuotojų trūkumą.
5. Saugumas ir žalingi įpročiai:
	1. Vertindamas su saugumu susijusią situaciją jaunimas įvardija:
		1. patyčias (T4);
		2. nesaugumą tamsiu paros metu (T4);
		3. alkoholizmą ir kitų narkotinių medžiagų vartojimą (T4).
	2. Duomenys rodo, kad alkoholio vartojimas yra labiausiai paplitęs žalingas jaunų žmonių įprotis. Jaunimas alkoholizmą ir žalingus įpročius taip pat įvardija kaip vieną didžiausių bendraamžių problemų.
6. Švietimas:
	1. Rietavo savivaldybės jaunimas, vertindamas mokyklos aplinkos poveikį, išskiria tokius vyraujančius veiksnius:
		1. mokytojų kompetencijos trūkumą;
		2. senas mokymosi programas, nepritaikytas šiandienos poreikiams (T1);
		3. nepakankamą dėmesį moksleivių problemoms, mokinių nedrausmingumui, žalingiems moksleivių įpročiams.

**Jaunimo politikos situacija**

1. Savivaldybėje jaunimo politika įgyvendinama vadovaujantis JPPĮ įtvirtintomis nuostatomis. Jaunimo politiką įgyvendina Rietavo savivaldybės taryba, jai padeda jaunimo reikalų koordinatorius, Savivaldybės jaunimo reikalų taryba, Rietavo savivaldybės jaunimo ir jaunimo organizacijų sąjunga „Rietavo apskritasis stalas“.
2. Jaunimo politika įgyvendinama vadovaujantis teisės aktais. Teisės aktų struktūra sudaro prielaidas savalaikiam ir jaunimo poreikius atitinkančiam jaunimo politikos įgyvendinimui. Jaunimo politika, kaip nurodoma Ataskaitoje, įgyvendinama vadovaujantis Savivaldybės jaunimo politikos koncepcija, Jaunimo reikalų tarybos nuostatais, Jaunimo reikalų koordinatoriaus pareiginiais nuostatais, Jaunimo reikalų koordinatoriaus metiniu veiklos planu, Jaunimo reikalų koordinatoriaus veiklos ataskaita.
3. Savivaldybės jaunimo politikos koncepcijoje formuluojami Savivaldybės jaunimo politikos tikslai, principai ir įgyvendinimo sritys.
4. Vertinant jaunimo dalyvavimą, pagal Ataskaitoje pateiktus duomenis akivaizdu, kad nepakankamas dėmesys skirtas kaimo bendruomenių jaunimo įtraukimui. Trūksta lyderių mokymų, nepakankamai efektyviai organizuojama informacijos jaunimui sklaida.
5. Ataskaitoje minima, kad Savivaldybėje pastebimas nedidelis jaunimo susidomėjimas jaunimo organizacijų veikla. To priežastis – nežinojimas apie jaunimo organizacijų ir neformalių grupių teikiamos veiklos naudą ir galimybes.
6. Rietavo savivaldybėje stengiamasi sudaryti sąlygas jaunimo veikloms. Skiriama parama jaunimo veiklai ir finansinių išteklių, ir infrastruktūros atžvilgiu.
7. Atsižvelgiant į Ataskaitoje atliktus tyrimus, nepakankamas neformalaus ugdymo paslaugų prieinamumas ir įvairovė, nėra su jaunimu dirbančių asmenų duomenų bazės.

**Problemų medžiai**

1. Svarbiausių Tyrimais ir diskusijomis identifikuotų jaunimo problemų apibendrinimas vaizduojamuoju būdu pateikiami Plano 2 priede.

# PRIORITETINIŲ VEIKLOS KRYPČIŲ NUSTATYMAS

1. Šiame skyriuje pateikiamos prioritetinės kryptys, kurioms svarbu skirti daugiau dėmesio sprendžiant Rietavo savivaldybės jaunimo problemas.
2. Užimtumas ir laisvalaikis:
	1. sąlygų išnaudoti mokyklos infrastruktūrą aktyviam jaunuolių laisvalaikio praleidimui sudarymas (aktų, sporto salės ir pan.);
	2. sąlygų mokiniams sportuoti po pamokų (mokyklos salėje ar stadione) sudarymas, sporto užsiėmimų, būrelių organizavimo mokyklose skatinimas;
	3. jaunimo darbuotojų etatų steigimas ir jų kvalifikacijos kėlimas;
	4. atvirų erdvių jaunimui steigimas ir naujų užimtumo formų kūrimas.
3. Sveikata ir prevencija:
	1. sveiko ir aktyvaus gyvenimo būdo propagavimas;
	2. mokytojų ir mokinių tarpusavio santykių ir patyčių mokyklose problemų sprendimas.
4. Jaunimo nedarbas:
	1. profesinio orientavimo visuose lygmenyse, ypatingą dėmesį skiriant moksleiviams, stiprinimas;
	2. jaunimo verslumo skatinimas.
5. Jaunimo politikos plėtra:
	1. jaunimo politikos stebėsenos ir vertinimo sistemos diegimas;
	2. jaunimo informavimo gerinimas;
	3. jaunimo dalyvavimo formaliojo ir neformaliojo švietimo įstaigų savivaldoje, ypač organizacijose, teikiančiose neformalias jaunimo ugdymo paslaugas, didinimas.

# TIKSLAI IR UŽDAVINIAI

1. Plane numatomi keturi tikslai ir įvardijami uždaviniai jiems įgyvendinti.
2. Pirmas tikslas – skatinti jaunimo saviraišką ir aktyvų dalyvavimą visuomeniniame gyvenime.
3. Uždaviniai šiam tikslui įgyvendinti:
	1. skatinti savanorystę ir dalyvavimą jaunimo organizacijų veikloje;
	2. didinti neformalaus ugdymo teikėjų skaičių, plėsti ugdymo paslaugų pasiūlą ir didinti su jaunimu dirbančių įstaigų specialistų kompetencijas;
	3. užtikrinti mokyklų ir kitų viešųjų įstaigų, turinčių laisvalaikio praleidimui ir ugdymui tinkamą bazę, atvirumą jaunimui.
4. Antrasis tikslas – įtraukti jaunimą ir su jaunimu dirbančių organizacijų atstovus į sprendimų priėmimą ir plėtoti tarpinstitucinį bendradarbiavimą.
5. Uždaviniai šiam tikslui įgyvendinti:
	1. remti jaunimo organizacijų veiklą skiriant finansavimą projektams;
	2. stiprinti Jaunimo reikalų tarybą, didinti jaunimo atstovų įtraukimą į Savivaldybei aktualių klausimų svarstymą, gerinti skirtingų institucijų bendradarbiavimą sprendžiant jaunimo problemas.
6. Trečiasis tikslas – spręsti jaunimo įsidarbinimo ir sėkmingo įsitvirtinimo Savivaldybėje problemas, skatinant jaunų žmonių verslumą, gerinant profesinį orientavimą ir moksleivių pasiruošimą darbinei karjerai.
7. Uždaviniai šiam tikslui įgyvendinti:
	1. įgyvendinti į jaunimą orientuotas verslumo skatinimo programas;
	2. gerinti moksleivių profesinį orientavimą didinant mokyklų atvirumą bendradarbiavimui, supažindinant moksleivius su profesijomis ir padedant ruoštis darbinei karjerai.
8. Ketvirtasis tikslas – vykdyti efektyvią prevencinę veiklą, gerinti fizinę ir psichologinę jaunimo sveikatą, formuoti jaunimo sveikos gyvensenos įpročius.
9. Uždaviniai šiam tikslui įgyvendinti:
	1. skatinti sveiką gyvenseną ir, plėtojant sportą visiems, didinti sportuojančio jaunimo skaičių;
	2. vykdyti efektyvią prevencinę veiklą, paremtą turiningo laisvalaikio ir užimtumo didinimu, jaunimo organizacijų veiklos aktyvinimu.

# PLANO ĮGYVENDINIMAS

1. Plano įgyvendinimo laikotarpis – 2013–2018 metai.
2. Plano priemonių įgyvendinimo laikotarpis – 2013 – 2015 metai ir 2016 – 2018 metai.
3. Planas bus peržiūrimas ir, esant poreikiui, koreguojamas, tikslinami tikslai, uždaviniai ir vertinimo kriterijai rengiant 2016 – 2018 m. priemonių planą.
4. Pirmojo tikslo „Skatinti jaunimo saviraišką ir aktyvų dalyvavimą visuomeniniame gyvenime“ vertinimo kriterijai ir jų reikšmės.

|  |  |  |  |  |
| --- | --- | --- | --- | --- |
|  | **Vertinimo kriterijai** | **2012 m.** | **2015 m.** | **2018 m.** |
| 66.1. | Jaunimo (14 – 29 m.), dalyvaujančio (lankančio) neformalaus ugdymo veikloje, skaičius | 300 | 350 | 400 |
| 66.2. | Atvirų jaunimo centrų ir erdvių skaičius  | 1 | 2 | 4 |
| 66.3. | Jaunimo darbuotojų etatų skaičius | 1 | 2 | 3 |

1. Antrojo tikslo „Įtraukti jaunimą ir su jaunimu dirbančių organizacijų atstovus į sprendimų priėmimą ir plėtoti tarpinstitucinį bendradarbiavimą“ vertinimo kriterijai ir jų reikšmės.

|  |  |  |  |  |
| --- | --- | --- | --- | --- |
|  | **Vertinimo kriterijai** | **2012 m.** | **2015 m.** | **2018 m.** |
| 67.1. | Jaunimo iniciatyvoms ir projektams skiriamas finansavimas iš Rietavo savivaldybės biudžeto (litais) | 5000 | 10000 | 20 000 |
| 67.2. | Periodiškai Savivaldybėje atliekamų jaunimo (14 - 29 m.) padėties tyrimų skaičius per 1 metus | 0 | **1** (2013-2015) | **1** (2016-2018) |
| 67.3. | Periodinių Savivaldybės jaunimo politikos kokybės vertinimų skaičius | 0 | **1** (2013-2015) | **1** (2016-2018) |

1. Trečiojo tikslo „Spręsti jaunimo įsidarbinimo ir sėkmingo įsitvirtinimo savivaldybėje problemas, skatinant jaunų žmonių verslumą, gerinant profesinį orientavimą ir moksleivių pasiruošimą darbinei karjerai“ vertinimo kriterijai ir jų reikšmės.

|  |  |  |  |  |
| --- | --- | --- | --- | --- |
|  | **Vertinimo kriterijai** | **2012 m.** | **2015 m.** | **2018 m.** |
| 68.1. | Jaunų žmonių (14 – 29 m.), manančių, kad Rietave sudarytos sąlygos plėtoti savo verslą, skaičius (procentais) | 17% | 20% | 35% |
| 68.2. | Pagal įgytą profesinę kvalifikaciją per metus po jos įgijimo įsidarbinusio jaunimo (20 – 29 m.) dalis (procentais) | 32% | 35% | 40% |
| 68.3. | Jaunų žmonių (16 – 25) nedarbo lygis Rietavo savivaldybėje (procentais) | 4,1% | 3,5% | 3,0% |
| 68.4. | Jaunų žmonių (14 – 29m.) naujai įkurtų įmonių skaičius  | 11 | 15 | 25 |
| 68.5. | Socialinę paramą gaunančių jaunų asmenų (18 – 29 m.) skaičius | 125 | 90 | 70 |

1. Ketvirtojo tikslo „Vykdyti efektyvią prevencinę veiklą, gerinti fizinę ir psichologinę jaunimo sveikatą, formuoti jaunimo sveikos gyvensenos įpročius“ vertinimo kriterijai ir jų reikšmės.

|  |  |  |  |  |
| --- | --- | --- | --- | --- |
|  | **Vertinimo kriterijai** | **2012 m.** | **2015 m.** | **2018 m.** |
| 69.1. | Jaunų žmonių (14 – 29 m.), įtariamų (kaltinamų) padariusių nusikaltimus Rietavo savivaldybėje, skaičius | 31(baigta byla) | 25 | 20 |
| 69.2. | Savarankiškai (neprofesionaliai) sportuojančio ir aktyviai dalyvaujančio kultūrinėje veikloje jaunimo Rietavo savivaldybėje skaičius procentais | 22% | 27% | 35% |
| 69.3. | Jaunų žmonių (14 – 29 m.) sergamumo mažėjimas | 1,843 k/vienam asm. | 1,7 k/vienam asm. | 1,5 k/vienam asm. |
| 69.4. | Jaunų žmonių (14 – 29 m.) savižudybių skaičiaus mežėjimas | 0 | 0 | 0 |

1. Vertinimo kriterijų duomenų rinkimo lentelė.

|  |  |  |
| --- | --- | --- |
| **Nr.** | **Kriterijus** | **Duomenų šaltinis** |
| 70.1. | Jaunimo (14 – 29 m.), dalyvaujančio (lankančio) neformalaus ugdymo veikloje, skaičius | Rietavo savivaldybės Švietimo skyriaus duomenys |
| 70.2. | Atvirų jaunimo centrų ir erdvių skaičius | Rietavo jaunimo reikalų koordinatoriaus duomenys |
| 70.3. | Jaunimo iniciatyvoms ir projektams skiriamas finansavimas iš Rietavo savivaldybės biudžeto (litais) | Rietavo jaunimo reikalų koordinatoriaus duomenys |
| 70.4. | Periodiškai Savivaldybėje atliekamų jaunimo (14 - 29 m.) padėties tyrimų skaičius per 1 metus | Savivaldybės administracijos, Savivaldybės jaunimo reikalų koordinatoriaus duomenys; JRD duomenys (Savivaldybės jaunimo reikalų koordinatoriaus duomenų apibendrinimai), Žemaitijos kolegija |
| 70.5. | Periodinių Savivaldybės jaunimo politikos kokybės vertinimų skaičius  | Savivaldybės administracijos, Savivaldybės jaunimo reikalų koordinatoriaus duomenys; JRD duomenys (Savivaldybės jaunimo reikalų koordinatoriaus duomenų apibendrinimai) |
| 70.6. | Jaunų žmonių (14 – 29 m.), manančių, kad Savivaldybėje sudarytos sąlygos plėtoti savo verslą, skaičius (procentais) | Rietavo savivaldybės jaunimo problematikos tyrimas 2012 m.; tiriamųjų pasiskirstymas pagal nuomones apie tai, ar Lietuvoje sudarytos sąlygos jauniems žmonėms plėtoti verslą, rodiklis  |
| 70.7. | Jaunų žmonių (14 – 29 m.) naujai įkurtų įmonių skaičius | Rietavo verslo informacijos centras |
| 70.8. | Socialinę paramą gaunančių jaunų asmenų (18 – 29 m.) skaičius | Rietavo savivaldybės sveikatos, socialinės paramos ir rūpybos skyrius |
| 70.9. | Pagal įgytą profesinę kvalifikaciją per metus po jos įgijimo įsidarbinusio jaunimo (20 –29 m.) dalis (procentais)  | Lietuvos darbo biržos prie Socialinės apsaugos ir darbo ministerijos renkami duomenys, Lietuvos statistikos departamento duomenys |
| 70.10. | Jaunų žmonių (16 – 25 m.) nedarbo lygis Rietavo savivaldybėje (procentais) | Lietuvos darbo biržos prie Socialinės apsaugos ir darbo ministerijos duomenys |
| 70.11. | Jaunų žmonių (14 – 29 m.), įtariamų (kaltinamų) padariusių nusikaltimus Rietavo savivaldybėje, skaičius | Rietavo policijos komisariato duomenys |
| 70.12. | Savarankiškai (neprofesionaliai) sportuojančio ir aktyviai dalyvaujančio kultūrinėje veikloje jaunimo Rietavo savivaldybėje, skaičius procentais. | Rietavo savivaldybės jaunimo problematikos tyrimas, 2012 m.; Rietavo savivaldybės kultūros centras; Rietavo savivaldybės Švietimo, kultūros ir sporto skyrius |
| 70.13. | Jaunų žmonių (14 – 29 m.) sergamumo mažėjimas | Rietavo savivaldybės sveikatos, socialinės paramos ir rūpybos skyrius; Klaipėdos rajono savivaldybės visuomenės sveikatos biuras |
| 70.14. | Jaunų žmonių (14 – 29 m.) savižudybių skaičiaus mažėjimas | Rietavo savivaldybės administracijos civilinės metrikacijos skyrius |

# BAIGIAMOSIOS NUOSTATOS

1. Plano įgyvendinimą koordinuoja Jaunimo reikalų koordinatorius. Kasmet iki kovo 15 d. atsakingi Savivaldybės skyriai ir institucijos pateikia Jaunimo reikalų koordinatoriui priemonių įgyvendinimo ataskaitas.
2. Jaunimo problemų sprendimo Rietavo savivaldybėje 2013–2015 m. priemonių planas tvirtinamas kartu su šiuo dokumentu.

**JAUNIMO PROBLEMŲ SPRENDIMO RIETAVO SAVIVALDYBĖJE**

**PRIEMONIŲ PLANAS 2013**–**2015 METAMS**

|  |  |  |  |  |  |
| --- | --- | --- | --- | --- | --- |
| **Tikslas / Uždavinys / Priemonė\*** | **Vertinimo kriterijus** | **Terminas** |  **Vykdytojas**  | **Finansavimas** | **Suinteresuotos šalys** |
| **1. Tikslas – skatinti jaunimo saviraišką ir aktyvų dalyvavimą visuomeniniame gyvenime** |
| **1.1. Uždavinys – skatinti savanorystę ir dalyvavimą jaunimo organizacijų veikloje**  |
| 1.1.1. Rengti jaunimo veiklos galimybių pristatymus mokyklose ir bendruomenėse | 1.1.1.1 Kasmet įvykę ne mažiau kaip 15 pristatymų | 2013 – 2015 m. | Rietavo savivaldybės Švietimo, kultūros ir sporto skyrius; Rietavo savivaldybės Jaunimo reikalų koordinatorius; Rietavo atviras jaunimo centras | Bendros savivaldybės lėšos | Jaunimo reikalų taryba, jaunimo ir su jaunimu dirbančios organizacijos |
| 1.1.2. Rengti savanorių pagerbimo ir apdovanojimo renginius | 1.1.2.1 Kasmet vienas įvykęs renginys | 2013 – 2015 m. | Rietavo savivaldybės Švietimo, kultūros ir sporto skyrius, Rietavo atviras jaunimo centras | Bendros savivaldybės lėšos | Jaunimo reikalų taryba, jaunimo ir su jaunimu dirbančios organizacijos |
| **1.2. Uždavinys – didinti neformalaus ugdymo teikėjų skaičių, plėsti ugdymo paslaugų pasiūlą ir didinti su jaunimu dirbančių įstaigų specialistų kompetencijas** |
| 1.2.1. Įdiegti neformalaus ugdymo krepšelio sistemą | 1.2.1.1. Įdiegta sistema | 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius; Rietavo savivaldybės Teisės ir finansų skyrius. | Bendros Savivaldybės lėšos ir papildomas nacionalinis finansavimas | Neformalaus švietimo įstaigos, jaunimo ir su jaunimu dirbančios organizacijos |
| 1.2.2. Didinti neformalaus ugdymo įstaigų darbuotojų darbo su jaunimu kompetencijas | 1.2.2.1. 10 darbuotojų įgiję jaunimo darbuotojo kvalifikaciją | 2014 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius | Savivaldybės lėšos, ES ir nacionalinio biudžeto finansuojami projektai | Neformalaus švietimo įstaigos, jaunimo ir su jaunimu dirbančios organizacijos |
| **1.3. Uždavinys – užtikrinti mokyklų ir kitų viešųjų įstaigų, turinčių laisvalaikio praleidimui ir ugdymui tinkamą bazę, atvirumą jaunimui** |
| 1.3.1. Įvertinti esamą poreikį ir numatyti mokyklas ar kitas įstaigas, kuriose esama laisvalaikio praleidimui tinkama bazė (pvz., sporto salės) turi būti laisvai prieinama jaunimui  | 1.3.1.1. **7** įstaigos, kuriose jaunimas gali laisvai naudotis esama laisvalaikio praleidimo baze darbo dienomis, savaitgaliais ir vasarą | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius; Rietavo savivaldybės Jaunimo reikalų koordinatorius | Bendros Savivaldybės lėšos | Bendruomenės, jaunimo ir su jaunimu dirbančios organizacijos |
| **2. Tikslas – įtraukti jaunimą ir su jaunimu dirbančių organizacijų atstovus į sprendimų priėmimą ir plėtoti tarpinstitucinį bendradarbiavimą** |
| **2.1 Uždavinys – remti jaunimo organizacijų veiklą skiriant finansavimą projektams**  |
| 2.1.1. Remti jaunimo organizacijų projektus | 2.1.1.1. Projektų finansavimui skirta ne mažiau kaip po 10 tūkst. Lt per metus | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius | Bendros Savivaldybės lėšos | Jaunimo reikalų taryba, jaunimo ir su jaunimu dirbančios organizacijos  |
| **2.2 Uždavinys – stiprinti Jaunimo reikalų tarybą, didinti jaunimo atstovų įtraukimą į savivaldybei aktualių klausimų svarstymą, gerinti skirtingų institucijų bendradarbiavimą sprendžiant jaunimo problemas.** |
| 2.2.1. Rengti įvairių jaunimui aktualių sričių (kultūros, sporto, urbanistikos, ugdymo, verslumo ir t. t.) aktualijas aptariančius Jaunimo reikalų tarybos posėdžius | 2.2.1.1. Įvykę 4 jaunimo reikalų tarybos posėdžiai per metus | 2013 – 2015 m. | Rietavo savivaldybės Jaunimo reikalų koordinatorius; Rietavo verslo informacijos centras, Rietavo atviras jaunimo centras, Rietavo savivaldybės I. Oginskio viešoji biblioteka | Papildomų lėšų poreikio nėra | Jaunimo reikalų taryba, jaunimo ir su jaunimu dirbančios organizacijos |
| 2.2.2. Parengti ir pateikti atsakingiems Savivaldybės skyriams Jaunimo reikalų tarybos rekomendacijas dėl jų vykdomos veiklos | 2.2.2.1. Pateikti 8 rekomendacijų paketai skirtingiems savivaldybės skyriams | 2013 – 2015 m. | Rietavo savivaldybės Jaunimo reikalų koordinatorius | Papildomų lėšų poreikio nėra | Jaunimo reikalų taryba, jaunimo ir su jaunimu dirbančios organizacijos |
| **3. Tikslas – spręsti jaunimo įsidarbinimo ir sėkmingo įsitvirtinimo Savivaldybėje problemas, skatinant jaunų žmonių verslumą ir gerinant profesinį orientavimą ir moksleivių pasirengimą darbinei karjerai** |
| **3.1. Uždavinys – įgyvendinti į jaunimą orientuotas verslumo skatinimo programas.**  |
| 3.1.1. Sukurti jaunimo verslumo programą | * + - 1. Sukurta ir priimta programa
 | 2013 – 2014 m. | Rietavo savivaldybės administracija, Rietavo savivaldybės Švietimo, kultūros ir sporto skyrius, Rietavo verslo informacijos centras, Rietavo atviras jaunimo centras | Bendros savivaldybės lėšos | Verslo įmonės, verslo įmonių asociacijos, jaunimo ir su jaunimu dirbančios organizacijos |
| 3.1.2. Kasmet organizuoti jaunimo verslumo konkursą | 3.1.2.1. Įvykę 3 konkursai, kurių metu paremtos ne mažiau kaip 6 jaunimo verslo idėjos | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius, Rietavo verslo informacijos centras, Rietavo atviras jaunimo centras | Bendros savivaldybės lėšos | Verslo įmonės, verslo įmonių asociacijos, jaunimo ir su jaunimu dirbančios organizacijos |
| 3.1.3. Sukurti verslininkų-mentorių tinklą, padedantį ir konsultuojantį jaunimą, norintį kurti verslą | 3.1.3.1. Veikiantis bent 10 mentorių (verslininkų, amatininkų) tinklas, nuolat konsultuojantis bent 30 jaunų žmonių | 2013 – 2015 m. | Rietavo verslo informacijos centras | Papildomų lėšų poreikio nėra | Verslo įmonės, verslo įmonių asociacijos, mokyklos |
| 3.1.4. Teikti konsultacijas verslo pradžios klausimais, organizuoti informacijos sklaidos renginius ir konferencijas | 3.1.4.1. Konsultuota 50 jaunų žmonių ir ne mažiau kaip 100 valandų per metus.3.1.4.2. Surengti ne mažiau kaip 2 informaciniai sklaidos renginiai, 1 konferencija, kuriuose dalyvavo ne mažiau kaip 50 jaunų žmonių | 2013 – 2015 m. | Rietavo verslo informacijos centras | Papildomų lėšų poreikio nėra | Verslo įmonės, verslo įmonių asociacijos, mokyklos |
| **3.2. Uždavinys – gerinti moksleivių profesinį orientavimą didinant mokyklų atvirumą bendradarbiavimui, supažindinant moksleivius su profesijomis ir padedant rengtis darbinei karjerai** |
| 3.2.1. Inicijuoti mokyklų ir verslo įmonių bendradarbiavimą, supažindinant moksleivius su skirtingomis profesijomis | 3.2.1.1. Visos mokyklos bendradarbiauja su 9 verslo įmonėmis | 2013 – 2015 m. | Rietavo savivaldybės Švietimo, kultūros ir sporto skyrius, Rietavo savivaldybės I. Oginskio viešoji biblioteka, Rietavo verslo informacijos centras | Papildomų lėšų poreikio nėra | Verslo įmonės, verslo įmonių asociacijos, mokyklos |
| **4. Tikslas – vykdyti efektyvią prevencinę veiklą, gerinti fizinę ir psichologinę jaunimo sveikatą, ir formuoti jaunimo sveikos gyvensenos įpročius** |
| **4.1. Uždavinys – skatinti sveiką gyvenseną bei plėtojant sportą visiems didinti sportuojančio jaunimo skaičių.**  |
| 4.1.1. Organizuoti masinius neprofesionalaus sporto renginius | 4.1.1.1. Įvykę 6 renginiai, kurių kiekviename dalyvavo bent po 120 dalyvių | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius, vietos bendruomenės, Rietavo atviras jaunimo centras | Bendros Savivaldybės lėšos | Jaunimo ir su jaunimu dirbančios organizacijos, sporto klubai |
| 4.1.2. Savivaldybei skatinti sporto klubus, dalį veiklos orientuoti į sportinių rezultatų nesiekiančio jaunimo užimtumą | 4.1.2.1. Sporto klubuose nuolat sportuoja bent 150 jaunų žmonių | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius | Bendros Savivaldybės lėšos. | Jaunimo ir su jaunimu dirbančios organizacijos, sporto klubai |
| 4.1.3. Rengti švietėjiškas akcijas ir renginius, informuojančius jaunimą apie sveiką gyvenseną | 4.1.3.1. Įvykę 6 renginiai, kurių kiekviename dalyvavo bent po 150 dalyvių | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius, Rietavo savivaldybės I. Oginskio viešoji biblioteka | Bendros Savivaldybės lėšos | Jaunimo ir su jaunimu dirbančios organizacijos, sporto klubai, prevencinės veiklos organizacijos  |
| 4.1.4. Remti skirtingų sporto šakų ir veiklų vystymą Rietavo savivaldybėje | 4.1.4.1. Įrengti arba pritaikyti ne mažiau kaip 4 sporto aikštynai arba sportinėms veikloms pritaikytos vietos | 2013 – 2015 m. | Rietavo savivaldybės Švietimo, kultūros ir sporto skyrius; Rietavo atviras jaunimo centras, vietos bendruomenės | Bendros Savivaldybės lėšos | Jaunimo ir su jaunimu dirbančios organizacijos, sporto klubai, prevencinės veiklos organizacijos |
| **4.2. Uždavinys – vykdyti efektyvią prevencinę veiklą, paremtą turiningo laisvalaikio ir užimtumo didinimu, įtraukimu į jaunimo organizacijų veiklą** |
| 4.2.1. Rengti stovyklas, įvairius sporto turnyrus įtraukiant rizikos grupei priklausantį jaunimą | 4.2.1.1. Įvykę 8 sporto turnyrai ir stovyklos, kuriose dalyvavo 400 jaunimo atstovų | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius, Rietavo policijos komisariatas, Rietavo atviras jaunimo centras | Bendros Savivaldybės lėšos | Jaunimo ir su jaunimu dirbančios organizacijos  |
| 4.2.2. Remti jaunimo organizacijų projektus, kuriuose į organizuotą veiklą įtraukiami socialiai pažeidžiami ir nusikalsti linkę jauni žmonės | 4.2.2.1. Paremta bent po 2 projektus, į veiklą įtraukiančius bent po 50 tikslinės grupės dalyvių kasmet | 2013 – 2015 m. | Rietavo savivaldybės administracija, Rietavo savivaldybės Švietimo, kultūros ir sporto skyrius, Rietavo policijos komisariatas, Rietavo atviras jaunimo centras | Bendros Savivaldybės lėšos | Jaunimo ir su jaunimu dirbančios organizacijos  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 PRIEDAS**

**Trumpas jaunimo problemų sprendimo Rietavo savivaldybėje 2013–2018 metų plano pristatymas**

Jaunimo problemų sprendimo Rietavo savivaldybėje 2013–2018 metams planas parengtas įgyvendinant projektą „Integruotos jaunimo politikos plėtra“, finansuojamąpagal 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonę VP1-4.1-VRM-07-V „Bendradarbiavimo tarp valstybinio ir nevyriausybinio sektorių skatinimas“. **Projektą įgyvendina** Jaunimo reikalų departamentas prie Socialinės apsaugos ir darbo ministerijos. **Projekto tikslas** – stiprinti valstybinį ir nevyriausybinį sektorių, dirbantį su jaunimu ir kurti, skatinti ir stiprinti bendradarbiavimo tarp valstybinio ir nevyriausybinio sektorių formas.

Jaunimo problemų sprendimo Rietavo savivaldybėje 2013–2018 metams planas skirtas Rietavo savivaldybės valdžios, verslo ir visuomenės atstovams, formuojantiems jaunimo politiką Rietavo savivaldybėje. Planu siekiama sukurti darnią aplinką ir prielaidas vystyti tęstinę jaunimo politiką, užtikrinant esamų priemonių plėtojimą, kylančių problemų sprendimą, naujų priemonių atsiradimą ir efektyvų šių priemonių veikimą, užtikrinant tarpžinybinį ir tarpsektorinį bendradarbiavimą, ir sudarant palankias sąlygas formuotis jauno žmogaus asmenybei integruojantis į visuomenės gyvenimą.

Dokumentas parengtas atsižvelgiant į ES jaunimo politikos strategijos, Europos jaunimo pakto, Lisabonos strategijos, Europos Komisijos Jaunimo politikos baltosios knygos, Jaunimo politikos pagrindų įstatymo, Nacionalinės jaunimo politikos plėtros programos, Rietavo savivaldybės plėtros iki 2016 m. strateginio plano ir kitų aktualių teisės aktų nuostatas. Rengiant planą, buvo remtasi Rietavo savivaldybės jaunimo problematikos tyrimu, Jaunimo politikos įgyvendinimo Rietavo savivaldybėje kokybės vertinimo ataskaita, Rietavo savivaldybės jaunimo reikalų koordinatoriaus pateikta informacija, Rietavo savivaldybėje suorganizuotų diskusijų su jaunimo organizacijų ir su jaunimu dirbančių organizacijų, Savivaldybės ir jai pavaldžių institucijų atstovų nuomone. Naudotasi Lietuvos statistikos departamento, Juridinių asmenų registro, Rietavo savivaldybės administracijos ir kitų institucijų statistiniais duomenimis. Situacijos analizei atlikti pasitelkta PEST analizės technika, pateikiant politinių–teisinių, ekonominių, socialinių – kultūrinių bei technologinių veiksnių apžvalgą.

Plane išskirtos šios pagrindinės jaunimo problemos (plačiau žiūrėti 2 Priedą):

* sunkumai įsidarbinti, mažas darbo vietų skaičius ir maži atlyginimai;
* nepakankamai išvystyta infrastruktūra, skirta jaunimo laisvalaikiui, vietų jaunimui susiburti ir leisti laisvalaikį trūkumas;
* jaunimo darbuotojų trūkumas;
* patyčios ir nesaugumas gatvėse.

Šioms problemoms spręsti siūlomos prioritetinės veiklos kryptys (plačiau žiūrėti III skyrių):

* sąlygų išnaudoti mokyklos infrastruktūrą aktyviam jaunuolių laisvalaikio praleidimui sudarymas (aktų, sporto salės ir pan.);
* sąlygų mokiniams sportuoti po pamokų (mokyklos salėje ar stadione) sudarymas, sporto užsiėmimų, būrelių organizavimo skatinimas;
* sveiko ir aktyvaus gyvenimo būdo propagavimas;
* profesinio orientavimo, ypatingą dėmesį skiriant moksleiviams, stiprinimas.
* jaunimo politikos stebėsenos ir vertinimo sistemos diegimas.

Prioritetinėms kryptims, tikslams ir uždaviniams įgyvendinti pasiūlytas priemonių planas (plačiau žiūrėti Priemonių planą), kuriame pagrindiniais vykdytojais ir partneriais yra pasiūlyta Rietavo savivaldybės struktūros ir institucijos, Savivaldybėje veikiančios institucijos, nevyriausybinės organizacijos, verslo įmonės ir jaunimo organizacijos, struktūros, neformalios grupės, kurios tiesiogiai ar netiesiogiai prisideda prie Savivaldybės jaunimo politikos formavimo ir įgyvendinimo, plane iškeltų problemų sprendimo.

**Priedas nr. 2**

**Problemų medžiai**

Sunku pradėti verslą

Pradinio kapitalo neturėjimas

Ydinga valstybės socialinės apsaugos politika

Savivaldybėje nėra profesinio orientavimo sistemos

Dideli mokesčiai

Verslumo įgūdžių stoka

Darbo pasiūla neatitinka darbo paklausos

Patirties reikalavimas

Mažas darbo užmokestis

Savivaldybėje vyrauja smulkus verslas

Darbdavių nepasitikėjimas jaunimu

Ydinga valstybės socialinė apsauga politika

Savivaldybėje darbą siūlo daugiausiai tik didelės gamybinės įmonės

Pašalpos neskatina ieškotis darbo

Sukuriama mažai darbo vietų

Jaunimo nedarbas (T2)

Nelegalus darbas

Kvalifikacijos praradimas

Nusikalstamumas

Žalingi įpročiai

Daugėja socialinių pašalpų gavėjų

Mažos pajamos

(E)migracija

Agresija

Socialinė degradacija

Mažėja savivaldybės biudžetas

Nepilnavertis gyvenimas

Konfliktai šeimoje

Psichologinės problemos

Skiriama mažiau pinigų jaunimo politikai vykdyti

NVO ir biudžeinių įstaigų konkurencija

Politinės valios ir tradicijų deleguoti funkcijas NVO nebuvimas

Konkurencija dėl finansų ir įtakos

Valstybės tarnautojų kompetencijos stoka

Silpnos NVO

Mažas jaunimo įtraukimas į sprendimų rengimą

Tarpžinybinio bendradarbiavimo stoka

Neefektyvus lėšų naudojimas

Neatstovaujami jaunimo poreikiai

Savanorystės plėtros stabdymas

Veiklos nesuderinamumas

Nekokybiškos ir poreikių neatitinkančios paslaugos

Piliečių nepasitenkinamumas ir nusivylimas valstybe

Neefektyvi prevencinė veikla

Socialinės reklamos trūkumas

Aktyvi reklama

Nekompetentingi už prevenciją atsakingi darbuotojai

Mažas policijos dėmesys

Korupcija

Laisvalaikio/užimtumo trūkumas

Tabako, alkoholio, narkotikų prieinamumas

Suaugusiųjų/šeimos pavyzdys

Draugų įtaka

Smalsumas

Žalingi įpročiai

Socialinės problemos

Socialinė atskirtis

Sveikatos problemos

Iškritimas iš švietimo sistemos

Išlaidos valstybei

Nusikalstamumas

Į rezultatus orientuota sporto sistema

Veiklų pasiūla neatitinka jaunimo poreikių

Mažas finansavimas

Su jaunimu dirbančių specialistų kompetencija

Nepatraukli veiklų pasiūla

Mokamos paslaugos, neprieinama kaina

Informacijos apie veiklas trūkumas

Tėvų finansinės galimybės

Mažas veiklose dalyvaujančių skaičius

Įstaigų darbo laikas

Susisiekimo problemos

Ugdymo ir užimtumo vasarą nebuvimas

Sveikatos problemos

Verslumo trūkumas

Mažas jaunimo tobulėjimas

Užimtumo ir laisvalaikio trūkumas

Saviraiškos stoka

Lavinimosi trūkumas

Lyderių trūkumas

Nusikalstamumas

Žalingi įpročiai

**3 PRIEDAS**

**Priemonių plano įgyvendinimo gairės**

|  |  |
| --- | --- |
| **Priemonė** | **Įgyvendinimo gairės** |
| **1. Tikslas – skatinti jaunimo saviraišką ir aktyvų dalyvavimą visuomeniniame gyvenime** |
| **1.1. Uždavinys – skatinti savanorystę ir dalyvavimą jaunimo organizacijų veikloje**  |
| 1.1.1. Rengti jaunimo veiklos pristatymus mokyklose | Inicijuoti jaunimo ir su jaunimu dirbančių organizacijų ir mokyklų bendradarbiavimą. Sudaryti jaunimo veiklos pristatymų mokyklose koncepciją ir ją įgyvendinti |
| 1.1.2. Rengti savanorių pagerbimo ir apdovanojimo renginius | Inicijuoti savanorių pagerbimo renginį, jo metu apdovanoti ar kitaip pagerbti Savivaldybėje veikiančius savanorius ir savanoriškas organizacijas, skatinti savanorystės plėtrą ir geresnį žinomumą |
| **1.2. Uždavinys – didinti neformalaus ugdymo teikėjų skaičių, plėsti ugdymo paslaugų pasiūlą ir didinti su jaunimu dirbančių įstaigų specialistų kompetencijas** |
| 1.2.1. Įdiegti neformalaus ugdymo krepšelio sistemą | Įvertinti ir išanalizuoti Švietimo ir mokslo ministerijos įgyvendinamą pilotinį neformalaus ugdymo krepšelio diegimo projektą. Iniciuoti neformalaus ugdymo krepšelio diegimą Savivaldybėje pagal Švietimo ir mokslo ministerijos rekomendacijas |
| 1.2.2. Didinti neformalaus ugdymo įstaigų darbuotojų darbo su jaunimu kompetencijas | Inicijuoti mokymus neformalaus ugdymo įstaigų darbuotojams arba stengtis juos deleguoti į kitų institucijų rengiamus mokymus. Savivaldybei rengiant kvalifikacijos kėlimo mokymus pačiai, atsižvelgti į Jaunimo reikalų departamento patirtį ir įgyvendintas iniciatyvas rengiant jaunimo darbuotojus |
| **1.3. Uždavinys – užtikrinti mokyklų ir kitų viešųjų įstaigų, turinčių laisvalaikio praleidimui ir ugdymui tinkamą bazę, atvirumą jaunimui** |
| 1.3.1. Įvertinti esamą poreikį ir numatyti mokyklas ar kitas įstaigas, kuriose esama laisvalaikio praleidimui tinkama bazė (pvz. sporto salės) turi būti laisvai prieinama jaunimui  | Vertinant situaciją ir rengiant sprendimą, atsižvelgti į geografinį mokyklų ar kitų tinkamų įstaigų išsidėstymą. Analizuoti, kurie viešieji pastatai būtų lengviausiai ir patogiausiai prienami jaunimui. Siūlant sprendimą įvertinti tai, kad pastatai ir juose esanti laisvalaikio praleidimui bazė turi būti prienami kuo didesniam skaičiui jaunų žmonių |
| **2. Tikslas – įtraukti jaunimą ir su jaunimu dirbančių organizacijų atstovus į sprendimų priėmimą ir plėtoti tarpinstitucinį bendradarbiavimą** |
| **2.1. Uždavinys – remti jaunimo organizacijų veiklą skiriant finansavimą projektams**  |
| 2.1.1. Remti jaunimo organizacijų projektus | Numatyti finansavimą Savivaldybės biudžete ir įvykdžius konkursą, finansuoti projektus  |
| **2.2. Uždavinys – stiprinti Jaunimo reikalų tarybą, didinti jaunimo atstovų įtraukimą į Savivaldybei aktualių klausimų svarstymą, gerinti skirtingų institucijų bendradarbiavimą sprendžiant jaunimo problemas** |
| 2.2.1. Rengti įvairių jaunimui aktualių sričių (kultūros, sporto, urbanistikos, ugdymo ir t.t.) aktualijas aptariančius Jaunimo reikalų tarybos posėdžius | Į Jaunimo reikalų tarybos posėdžių darbotvarkes įtraukti ir kviesti Savivaldybės skyrių atstovus. Šių posėdžių metu Jaunimo reikalų tarybos narius supažindinti su jaunimui aktualių savivaldybės skyrių veikla, prioritetais |
| 2.2.2. Parengti ir pateikti atsakingiems savivaldybės skyriams Jaunimo reikalų tarybos rekomendacijas, pasiūlymus dėl vykdomos veiklos. | Po Jaunimo reikalų tarybos posėdžių, aptariančių jaunimui aktualių Savivaldybės skyrių veiklą, parengti prioritetus ir Jaunimo reikalų taryboje patvirtini rekomendacijas dėl šių skyrių veiklos, prioritetų ir kitų veiklos aspektų |
| **3. Tikslas – spręsti jaunimo įsidarbinimo ir sėkmingo įsitvirtinimo Savivaldybėje problemas, skatinant jaunų žmonių verslumą ir gerinant profesinį orientavimą ir moksleivių pasirengimą darbinei karjerai** |
| **3.1. Uždavinys – įgyvendinti į jaunimą orientuotas verslumo skatinimo programas**  |
| 3.1.1. Kasmet organizuoti jaunimo verslumo konkursą | Susipažinti ir išanalizuoti kitų savivaldybių patirtį rengiant jaunimo verslumo konkursus. Parengti konkurso koncepciją ir inicijuoti Savivaldybės sprendimą rengti konkursą kasmet |
| 3.1.2. Teikti konsultacijas verslo pradžios klausimais, organizuoti informacijos sklaidos renginius ir konferencijas | Inicijuoti vietos verslo įmones ir Rietavo verslo informacijos centrą teikti konsultacijas jauniems žmonėms verslo pradžios klausimais, Savivaldybės administracijai inicijuoti informacinių renginių rengimą |
| 3.1.3. Sukurti verslininkų-mentorių tinklą, padedantį ir konsultuojantį jaunimą, norintį kurti verslą | Burti Savivaldybės teritorijoje gyvenančius ir verslą kuriančius verslininkus į mentorių tinklą. Kuriant tinklą, į jo veiklą įtraukti tuos verslininkus, kurie nori neatlygintinai ugdyti jaunimo verslumą. Savivaldybės darbuotojams prisiimti atsakomybę kuruoti ir palaikyti tinklo veiklą |
| **3.2. Uždavinys – gerinti moksleivių profesinį orientavimą didinant mokyklų atvirumą bendradarbiavimui, supažindinant moksleivius su profesijomis ir padedant rengtis darbinei karjerai** |
| 3.2.1. Inicijuoti mokyklų ir verslo įmonių bendradarbiavimą, supažindinant moksleivius su skirtingomis profesijomis | Inicijuoti mokyklų aktyvesnį bendradarbiavimą su verslo įmonėmis. Skatinti mokyklų administracijas aktyviai ieškoti partnerystės, rengti bendrus projektus, iniciatyvas su verslu. Mokyklų ir verslo įmonių bendrų iniciatyvų dėka sudaryti sąlygas mokiniams susipažinti su skirtingomis specialybėmis, pamatyti skirtingų profesijų asmenų darbinę veiklą |
| **4. Tikslas – vykdyti efektyvią prevencinę veiklą, gerinti fizinę ir psichologinę jaunimo sveikatą, formuoti jaunimo sveikos gyvensenos įpročius** |
| **4.1. Uždavinys – skatinti sveiką gyvenseną ir plėtojant sportą visiems, didinti sportuojančio jaunimo skaičių**  |
| 4.1.1. Organizuoti masinius neprofesionalaus sporto renginius | Masiniai renginiai, skirti ne profesionaliems sportininkams skatina sveiką gyvenseną ir yra patrauklūs jaunimui, todėl, siekiant didesnio sportinio aktyvumo, rekomenduojama inicijuoti įvairių sporto šakų renginius (pvz., krepšinio, futbolo turnyrai, dviračių, bėgimo maratonai ir t. t.). Sprendimus dėl konkrečių sporto šakų renginių pasirinkimo rekomenduojama priimti įtraukiant sporto mokyklų, jaunimo ir su jaunimu dirbančių organizacijų, bendruomenių atstovus. Šiuos asmenis taip pat svarbu įtraukti į renginių organizavimą, skatinti savanorystę organizuojant ir įgyvendinant renginius |
| 4.1.2. Rengti švietėjiškas akcijas ir renginius, informuojančius jaunimą apie sveiką gyvenseną | Remti ir pavaldžioms įstaigoms pavesti rengti švietėjiškas akcijas. Akcijų organizavimui išnaudoti kitus įvykius, Savivaldybės šventes, vykstančius renginius. Jų metu patraukliai, novatoriškai skatinti jaunimą rinktis sveiką gyvenimo būdą |
| **4.2. Uždavinys – vykdyti efektyvią prevencinę veiklą, paremtą turiningo laisvalaikio ir užimtumo didinimu, įtraukimu į jaunimo organizacijų veiklą** |
| 4.2.1. Rengti stovyklas, įvairaus sporto turnyrus nusikalsti linkusiam jaunimui | Inicijuoti tikslines stovyklas ar renginius nusikalsti linkusiam jaunimui. Į stovyklų ar renginių planavimą ir reikalingų resursų užtikrinimą įtraukti skirtingas suinteresuotas grupes (pvz., Švietimo, kultūros ir sporto skyrių, policijos komisariatą, vietos bendruomenę). Taikyti netradicinius metodus (pvz., naktinį krepšinio turnyrą). |
| 4.2.2. Remti jaunimo organizacijų projektus, kuriuose į organizuotą veiklą įtraukiami socialiai pažeidžiami ir nusikalsti linkę jauni žmonės | Remiant jaunimo organizacijų projektus, kaip vieną iš prioritetų numatyti nusikalsti linkusio jaunimo įtraukimą į projektinę veiklą |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. [↑](#footnote-ref-3)
2. [↑](#footnote-ref-4)